Namestitev se nahaja v zelo prijetnem in urejenem delu mesta. Komunikacija z gostiteljico je bila brezhibna, prav tako tudi vstop v namestitev. V sklopu namestitve je sprejemnica, kjer je bil vedno nekdo prisoten in se je odzval na naša vprašanja. Prostor je bil čist in zelo svetel. Je pa namestitev relativno majhna, postelja v spalnici ozka, pogrešala sem kakšno polico ali obešalnik več v kopalnici in osrednjem prostoru. Potovala sem s prijateljico in sva za spanje uporabili tudi kavč, ki je bil udoben za spanje. Namestitev je od postaje metroja oddaljena 400 m - uporabljali sva postajo Rato (rumena linija). Blizu je tudi postaja Avenida (na bolj razvejani modri liniji) vendar je ta postaja oddaljena 700 m in je potrebno do namestitve hoditi v hrib (s prtljago je dokaj naporno). Dobro založen market je zelo blizu - 100m. Namestitev priporočam za par, ki čez dan ne preživi veliko časa v namestitvi. Za družino je, po mojem mnenju, prostor premajhen.